دَوا

اَکھ دَوا (یَتھ ادویہ' ادویات، دواسازی ہنٛز دَوا تہٕ چھ وننہٕ یوان) چھُ اَکھ کیمیأیی مرکب یس بؠمارِ ہنٛز تَشخیٖص، علاج یا روک تھام خٲطرٕ چھُ اِستِمال یوان کرنہٕ۔ ' ڈرگ تھراپی چھ طبی شعبہٕ اَکھ اہم حصہٕ تہٕ مسلسل ترقی خٲطرٕ چھ فارماکولوجی سائنسس تہٕ مناسب انتظامہٕ خٲطرٕ چھ فارمیسی پؠٹھ انحصار کران۔

منشیاتچ درجہ بندی چھ واریہن طریقن سٟتؠ کرنہٕ یوان۔ اَکھ بنیٲدی فرق چھُ کنٹرولٕچ سطح۔ نسخہٕ دِنہٕ وٲلؠ دَوا ہیٚکن صرف تَمہِ وِزِ دِتھ ییٚلہِ کانٛہہ ڈاکٹر، طبیب معاون، یا قٲبِل نرس تِمَن آرڈر دِیہِ۔ اوور دی کاؤنٹر دَوا ہیٚکن صارفینَن ہٕنٛدِ ذٔریعہٕ نسخہٕ ورٲے ہؠٹھ۔ بیٛاکھ اَکھ اہم فرق چھ روایتی لۄکٹ مالیکیول ادویات، یس عام طور پٲنٹھ کیمیائی ترکیب سٟتؠ بناونہ چھ یوان ، تہٕ بائیوفرماسیوٹیکلس درمیان، ییتھ مَنٛز ریکومبیننٹ پروٹین، ویکسین خونک مصنوعات چھ شٲمل آسان یم علاجک طور چھ اِستِمال یوان کرنہٕ (ییتھ کیٛن زن IVIG جین تھراپی مونوکلونل اینٹی باڈیز تہٕ سیل تھراپی (مثلن، سٹیم سیل تھراپیز) ۔ دواہن ہٕنٛز درجہ بٔنٛدی ہٕنٛدؠ باقےٕ طریقہٕ چھ عملک طریقہٕ، انتظامیہ ہنٛد طریقہٕ، حیاتیاتی نظام متٲثر، یا علاجک اثرات۔ اَکھ وسیع تہٕ بٔڑس پیمانس پیٚٹھ اِستِمال گژھن وول درجہ بٔنٛدی ہنٛد نظام چھ اناٹومیکل تھیراپیوٹک کیمیکل درجہ بٔنٛدی نظام۔ عالمی صحت تنظیم چھ ضۆروٗری دَوا ہنٛد فہرست تھاوان۔

دواہن ہنز دریافت تہٕ دواہن ہنز ترقی چھےٚ پیچیدٕ تہٕ دروج کوششہ یم دَوا ساز کمپنی تعلیمی سائنسدانن تہٕ حکومتن ہند ذریعہٕ چھ یوان کرنہٕ۔ حکومتیں چھ عام طورس پؠٹھ اَتھ کتھؠ پؠٹھ قواعد و ضوابط کران ز کیٛاہ دَوا چھ مارکیٹنگ یوان کرنہٕ، دَوا کتھ کٔنؠ چھ مارکیٹنگ کرنہٕ، تہٕ کیہن دائرہ اختیارس مَنٛز، دواہن ہٕنٛزٕ قۭمت۔